17. kolovoza u Domovinskom ratu

**Domovinski rat po nadnevcima**: 17. kolovoza u Domovinskom ratu.

**- Hrvatska vlada ocijenila da je sazivanje referenduma o srpskoj autonomiji (ili u najnovijoj verziji plebiscita) neustavno i po saveznom i republičkom ustavu.**

- HINA (Hrvatska izvještajna novinska agencija) počela pokusno emitirati vijesti, a prvi prilog bio je izvještaj sa sjednice hrvatske Vlade.

- Ponovno okupljanje srpskog stanovništva u Benkovcu, Obrovcu..., barikade na cestama, jer se proširila vijest da će specijalci MUP-a Hrvatske razoružati redovne milicionare.

- Dva vojna MIG-a presrela tri helikoptera MUP-a Hrvatske nad Likom, prisilivši ih da se vrate u bazu, priopćila hrvatska Vlada.

- Načelnik Generalštaba JNA Blagoja Adžić osobno zaprijetio predsjednik Vlade Republike Hrvatske Stjepanu Mesiću da će "ukoliko u Hrvatskoj padne i jedna glava, vojska intervenirati".

**- Nakon masakra Hrvata u selu Dalj, pronađeno tijelo brutalno ubijenog hrvatskog novinara Stjepana Penića.**

- Hrvatski predsjednik Tuđman u Beogradu potpisao mirovni sporazum, za razliku od Srba koji su odbili. Sporazum je u Sarajevu pripremila Komisija protiv rata.

- Hrvatski ministar obrane Luka Bebić zahtijeva oslobađanje hrvatskih vojnika iz JNA koji su odslužili vojni rok.

- Nakon emitiranja snimaka o nafti koja stiže preko Makedonije u Srbiju, njemački ministar vanjskih poslova Klaus Kinkel zalaže se za pravi embargo Srbiji.

**- Londonski "Guardian" otkriva skandaloznu "zavjeru šutnje" o srpskim masovnim zločinima u BiH.**

- Srpska avijacija opet napala Goražde - Drinom plivaju leševi.

- U Sarajevu gori Stari grad, u Brčkom srušena crkva i ambulanta, na Bugojno pale rakete zemlja-zemlja.

- Čitav dan granate padale na Slavonski Brod - dvije osobe poginule, a 11 ih je ranjeno.

- Izaslanstvo Srpske narodne strane, koje je vodio saborski zastupnik Veselin Pejnović, zadržano na mađarsko-srpskoj granici, tako je spriječena njihova najavljena konferencija za novinare u Beogradu.

- Američki veleposlanik Peter Galbraith posjetio Dubrovnik i okolicu i obišao najistaknutije crte obrane dubrovačke općine na Konavoskim brdima.

- Nakon muslimanske agresije u srednjoj Bosni katolička crkva u Novoj Bili pretvorena u bolnicu, u kojoj se do danas liječilo 1.228 pacijenata.

- Slovenska diplomacija u UN zatražila od predsjednice Vijeća sigurnosti Madeleine Albright i generalnog tajnika Boutrosa Ghalija definitivno ukidanje članstva "Jugoslavije" u svjetskoj organizaciji.

- BiH i Srbija tužile jedna drugu Međunarodnom sudu pravde u Haagu za ratni zločin genocida.

- U hrvatskim gradovima počelo potpisivanje peticije "Gdje su naši najmiliji". To je pitanje na koje već tri godine nitko ne odgovara obiteljima tisuća nestalih i nasilno odvedenih Hrvata. Akciju su pokrenuli Udruga obitelji zatočenih i nestalih hrvatskih branitelja, "Vukovarske majke" i "Hrvatske majke - Vinkovci".

- Apostolski nuncij u Republici Hrvatskoj msgr. Giulio Einaudi službeno potvrdio dolazak Svetog Oca u Hrvatskoj 10. i 11. rujna.

- Snage Fikreta Abdića u Velikoj Kladuši proglasile jednostrani prekid vatre, priopćio glasnogovornik UNPROFOR-a u Sarajevu.

- Bosanski Srbi ucjenjuju UNPROFOR da neće propuštati humanitarne konvoje ako im mirovne snage ne budu isporučivale gorivo, priopćio glasnogovornik "plavih kaciga" u Sarajevu.

- Uoči "referenduma" o mirovnom planu kontaktne skupine na Palama sve manje razboritih Srba, pišu svjetski mediji.

- Posrednik UN u balkanskoj krizi Thorvald Stoltenberg izvijestio Vijeće sigurnosti UN o svojoj neuspjeloj misiji u Beogradu i na Palama, te se priklonio Clintonovoj opciji, da ukidanje embarga na uvoz oružja Vladi u BiH postaje sada prihvatljiva opcija.

- Trebinjski Srbi ponovno projektilima tukli civilne i gospodarske objekte na dubrovačkom području, od Konavala do Zatona. Ozlijeđenih nije bilo, ali učinjena velika materijalna šteta i izazvano nekoliko šumskih požara.

- Najviši dužnosnici vlade BiH odbili se sastati s europskim posrednikom Carlom Bildtom, uz obrazloženje da je on posrednik u "mirovnom procesu koji je za njih mrtav".

- Misija OESS-a, koja organizira izbore u BiH, odbila zahtjev bošnjačke strane za zabranu sudjelovanja Fikretu Abdiću na rujanskim izborima.

- Šef Misije OESS-a Robert Frowick rekao da se održavanje izbora u BiH, predviđeno za 14. rujna, neće odgađati, unatoč teškoćama koje se pojavljuju s više od 500.000 glasača disperziranih u 28 zemalja.

## Izvori

* Hrvatski informativni centar *Hrvatski spomenar: 11. kolovoza - 20. kolovoza*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.